tomron87/hebrew-wikipedia-sentences-corpus huggingface dataset:
כדי להסדיר מצב זה קיבל אוגוסטוס בשנת 23 לפנה"ס פיקוד הצבאי עליון, אשר זכה במחקר המודרני לכינוי Imperium proconsulare maius (פיקוד צבאי, על תקן קונסול, יותר גדול).
סמכות זו הניחה לאוגוסטוס להתערב גם בפרובינקיות אשר עליהן הוצבו נציבים עליונים (פרוקונסולים ופרופראיטורים), ולמעשה הכפיפה לו גם את הצבאות שחנו בפרובינקיות הסנאטוריאליות.
כיון שכבעל פיקוד צבאי לא יכול היה אוגוסטוס להיכנס לתחום העירוני המקודש, נקבע בחוק שהפיקוד הצבאי העליון יפוג עם כל כניסה של אוגוסטוס לעיר, ויתחדש אוטומטית עם צאתו.
הקיסרות בעת מותו של אוגוסטוס בשנת 14 הייתה שונה מאוד מזו של שנת 23 לפנה"ס.
לאורך השנים המשיך אוגוסטוס לצבור עוד ועוד סמכויות – בשנת 22 לפנה"ס קיבל את הפיקוח על התבואה.
בשנת 20 לפנה"ס קיבל את הדאגה לדרכים.
בשנת 19 לפנה"ס קיבל את הסמכות הקונסולרית מבלי שהיה קונסול.
לאחר מות לפידוס נבחר אוגוסטוס במקומו לפונטיפקס מקסימוס ומאוחר יותר הוענק לו התואר "אבי המולדת".
המבנה השלטוני של האימפריה שיסודותיו הונחו על ידי אוגוסטוס השתנה במהלך כ-300 השנים עד לשלטונו של הקיסר דיוקלטיאנוס אך המסגרות והמערכות השלטוניות נותרו על כנן.
קיסרי רומא היו בפועל רודנים הנשענים על כוח צבאי הרבה לפני זמנו של דיוקלטיאנוס.
עם זאת הם ראו לנכון להסוות את רודנותם על ידי שימוש בתארים ובמוסדות רפובליקניים עתיקים ששיוו לשלטון אופי לגיטימי יותר.
דיוקלטיאנוס (וגם קונסטנטינוס) יזם רפורמות שנועדו להתמודד עם בעיות שהופיעו במהלך משבר המאה השלישית.
הן כללו מעבר לשיטה אוטוקרטית בלא מראית עין אפילו של רפובליקה.
דו"ח עלילותיו של אוגוסטוס האלוהי: באנגלית ובתרגום לעברית.
קסיוס דיו, ההיסטוריה של רומא
סווטוניוס, חיי שנים-עשר הקיסרים, חיי אוגוסטוס
פרינס אולף הארבור הוא נמל קטן בחלקו הדרום-מערבי של מפרץ קוק על החוף הצפוני של ג'ורג'יה הדרומית באיי ג'ורג'יה הדרומית ואיי סנדוויץ' הדרומיים.
במהלך המאה ה-19 שימש האי ג'ורג'יה הדרומית כבסיס לציד כלבי ים.
במאה ה-20 שימש האי כבסיס לציידי ליוויתנים.
פרינס אולף הארבור היה מיקומו של אחד משבעה בסיסים אלה ברחבי האי.
התחנה הוקמה ב-1911 כבית חרושת צף וב-1916 הוקמה שם תחנה קבועה.
התחנה המשיכה לפעול עד מרץ 1931 ואז נסגרה.
שמו של המקום ניתן לו ב-1912 על ידי ציידי הלווייתנים הנורווגים על שמו של נסיך הכתר אולף.
פרינס טאגו הוא כדורגלן עבר גנאי ששיחק בעמדת החלוץ.
טגואה התחיל את הקריירה שלו במידטיילנד-מאמובי ששיחקה אז בליגה השנייה בגאנה.
בשנת הושאל לאקרה הארטס אוף אוק מהליגה הראשונה.
כבר בעונתו הראשונה בלט וסיים את העונה כמלך השערים של הליגה עם 18 שערים.
בינואר הצטרף לאל-איתיחאד לאחר שהעסקה עם מיינץ 05 נפלה.
בקיץ הצטרף לאל-שאבאב מאיחוד האמירויות הערביות.
לאחר שנה חזר לערב הסעודית וחתם באל-איתיפאק, עימה זכה בליגת האלופות האסיאתית.
ב-9 ביוני 2009, טגואה חתם על חוזה לשלוש שנים בהופנהיים, אך ב-1 באוגוסט חוזהו בוטל עקב בעיות לב.
ב-11 בינואר 2010 קיבל את האישור והצטרף רשמית לסגל.
ב-30 בינואר 2010, הוא ערך את הופעת הבכורה שלו בליגה נגד שאלקה 04. ב-9 בפברואר 2010 הבקיע את שער הבכורה שלו בהופנהיים בגביע נגד ורדר ברמן.
ב-1 במאי 2010 הבקיע את שערי הבכורה שלו בהופנהיים נגד איינטרכט פרנקפורט.
ב-31 בינואר 2011, טגואה הושאל לפרטיזן בלגרד עד לסיום העונה עם אופציה לרכוש את כרטיס השחקן שלו.
הוא ערך את הופעת הבכורה שלו נגד אינג'ייה בה הוא גם הבקיע את שער הבכורה שלו.
טגואה הבקיע צמד בניצחון בחצי הגמר נגד הכוכב האדום בלגרד.
במהלך תקופת ההשאלה שלו בפרטיזן הוא הבקיע 9 שערים בליגה ו-3 בגביע וזכה עם המועדון בדאבל.
ב-1 בספטמבר 2011 טגואה עבר לבורסאספור הטורקית.
ב-26 באוקטובר 2011 הבקיע את השער היחיד שלו עבור בורסאספור בתיקו 1-1 נגד אורדוספור.
בינואר הושאל לאל-איתיפאק לקדנציה שנייה במועדון.
לקראת סוף אפריל הוא חתם בקלאנטן המלזית לשישה חודשים במועדון.
לאחר בעיות בשחרור הבינלאומי שלו, ב-17 במאי 2014 הוא ערך את הופעת הבכורה שלו בליגה נגד פראק.
ב-27 בנובמבר 2014 חתם בהפועל בני לוד, לאחר שלא מצא את מקומו בקבוצה שוחרר בינואר.
טגואה זומן לראשונה לסגל נבחרת גאנה לקראת גביע אפריקה לאומות 2006. הוא ערך את הופעת הבכורה שלו בנבחרת ב-27 בינואר 2006 בניצחון 0–1 נגד , כאשר נכנס כמחליף בדקה ה-87. ב-1 ביוני 2008 הוא הבקיע את שער הבכורה שלו בנבחרת בניצחון 0–1 נגד .
הוא זומן לקראת סגל הנבחרת לקראת מונדיאל 2010 ולקח חלק בכל משחקי הנבחרת שנעצרה ברבע הגמר על ידי .
פרינסס הוא סרט קולנוע ישראלי מסוגת דרמה עם קרן מור, אורי פפר, שירה האס ואדר זהר הנץ בתפקידים הראשיים.
הסרט נכתב ובוים על ידי טלי שלום עזר וזכה לביקורות טובות, וגרף מספר פרסים.
בזמן שאמה (קרן מור) נעדרת מהבית, אדר (שירה האס) בת ה-12 ואביה החורג מיכאל (אורי פפר) מפתחים משחקי תפקידים הגולשים למחוזות מסוכנים.
בעודה מנסה למצוא את מקומה בין מערכות היחסים הסוערות והיצריות בבית, אדר פוגשת באלן (אדר זהר הנץ) - נער חלומי שדומה לה להפליא, ומצרפת אותו למשפחה.
אדר יוצאת בעקבות אלן למסע אפל בין ילדות להתבגרות, בין מציאות לדמיון, המשנה לעד את חוקי המשחק בבית.
אדר (שירה האס) - ילדה בת 12, הבת של אמה.
אדר היא ילדה בת 12 שנמצאת בבית ספר למחוננים, וכבר בתחילת הסרט אנו נחשפים להיותה בעייתית ואף מועמדת לסילוק מבית הספר.
בשיחה אליה הוזמנה אמה של אדר לשיחה, אדר מתנהגת באדישות מוחלטת לעובדה שהיא עלולה להיות מסולקת מבית הספר.
בהמשך הסרט אדר בסופו של דבר נזרקת מבית הספר אל בית ספר ציבורי שמתואר לנו בסצנה כמעט גרוטסקית של המוניות הילדים שנמצאים שם וממהרים להיכנס לכיתה בעת הישמע הצלצול.
יחסיה של אדר עם אמה אינם של ילדה ואם רגילות, מצד אחד אדר נרתעת מהפתיחות היתרה של אמה ומכך שהיא עובדת משמרות ארוכות בבית החולים ומצד שני היא מחקה אותה ומנסה להידמות לה.
בנוסף, ישנן שתי סצנות בהן נדמה שאמה משמשת לה מקלט של ממש ואדר מבקשת ממנה שלא תלך.
לאדר אין חברים מלבד אלן, היא מרגישה שהיא חכמה יותר מרוב האנשים שמקיפים אותה ובוודאי משאר הילדים בכיתה ולכן בודדת במיוחד.
על אף שאביה אינו גר איתה ונדמה שהם אינם בקשר, אנו נחשפים לאב בסצנה אחת ומתגלה שהיא מקפידה להתקשר אליו אחת לתקופה והוא משתדל להתעדכן במה שקורה בחייה.
עלמה (קרן מור) - גרושה, מנהלת זוגיות עם מיכאל, אמה של אדר.
מיכאל (אורי פפר) - מנהל זוגיות עם עלמה, מורה מובטל.
אלן (אדר זהר הנץ) - דומה לאדר, שמצרפת אותו למשפחה.
המורה של אדר (שמעון מימרן)
על פי ספר הקולנוע הישראלי צפו בסרט זה 5,581 צופים בבתי הקולנוע ברחבי הארץ.
שירה האס, הועמדה לפרס השחקנית הראשית הטובה ביותר בטקס פרסי אופיר אך לא זכתה.
פרינס ג'ורג' היא עיר בפרובינציית קולומביה הבריטית בקנדה.
פרינס ג'ורג' שוכנת במקום בו נשפך נהר נצ'קו אל נהר פרייזר, במרכז קולומביה הבריטית.
פרינס ג'ורג' משרתת את אחד מן האזורים הגדלים במהירות הרבה ביותר בקנדה, ולה תפקיד חשוב בכלכלת הפרובינציה ובתרבותה.
ב-1807 הקים סיימון פרייזר באזור בו נמצאת העיר היום תחנת סחר בפרווה בקלדוניה החדשה של חברת צפון-מערב (North West Company) בשם פורט ג'ורג' (Fort George).
הוא קרא לתחנה על שמו של ג'ורג' השלישי, מלך הממלכה המאוחדת באותו זמן.
במהלך המאה ה-19 האזור היה מבודד וכמעט לא מיושב.
ב-1903 נפוצו שמועות שמסילת רכבת של חברת הרכבות גראנד טרנק פסיפיק (Grand Trunk Pacific Railway) הולכת להיבנות בקרבת פורט ג'ורג'.
השמועות תרמו להתפתחות האזור ותוך זמן קצר הוקמו שתי מושבות חקלאיות שהתחרו זו בזו - סאות' פורט ג'ורג' וסנטרל פורט ג'ורג' - במטרה שתחנת הרכבת העתידית תוקם אצלן.
המושבות התפתחו בקצב מהיר והפכו לעיירות, אך בסופו של דבר גראנד טרנק פסיפיק בחרה לקנות שטח שלא היה שייך לאף אחת מהעיירות ולהקים בו עיירה חדשה לצורך התחנה בשם פרינס ג'ורג'.
החברה הסבירה תחילה שמקור השם, שמשמעו "הנסיך ג'ורג'", נועד בהתחילה כדי להבדיל את העיירה מעיירות פורט ג'ורג'.
כעבור שנים ספורות הם הסבירו את הסיבה לכך באופן אחר: השם ניתן כהוקרה למלך ג'ורג' החמישי, שהוכתר מספר שנים לפני ההקמה, וכן כהוקרה לבנו הנסיך ג'ורג', דוכס קנט.
העיירה הוקמה באופן רשמי ב-6 במרץ 1915.
פרוץ מלחמת העולם הראשונה באותו זמן ריסק את הכלכלה המקומית בעקבות הגיוס של מרבית העובדים לבניית המסילה לצבא הבריטי והאוכלוסייה פחתה באופן משמעותי.
המשבר התעצם עם התפרצות השפעת הספרדית ב-1918. עם זאת, הצליחה פרינס ג'ורג' להתמודד עם השפל הגדול ללא נזקים משמעותיים.
העיירה גדלה באופן משמעותי לאחר שהוקם בקרבתה מחנה צבאי במהלך מלחמת העולם השנייה.
לאחר המלחמה, כשהחל תהליך השיקום של הערים ההרוסות באירופה והביקוש לעץ עלה, שגשגה פרינס ג'ורג', אשר נמצאה באזור יער עצי אשוחית עם שפע של מנסרות.
בהמשך המאה ה-20 הייתה פרינס ג'ורג' אחת הערים החשובות בקולומביה הבריטית, אך חשיבותה ירדה בהדרגה, אף על פי שגם כיום היא עדיין העיר הגדולה והחשובה ביותר בחלק הצפוני של קולומביה הבריטית.
ענף היערנות, שהיה הבסיס של הכלכלה המקומית במאה ה-20, ירד מחשיבותו אך הוא עדיין ענף מרכזי.
הענפים המרכזיים האחרים בכלכלה המקומית הם מגזר השירותים, כרייה ותעשייה.
החל משנת 1961 פועלת תחנת טלוויזיה עירונית CKPG-TV שמנצלת מגדל שידור בהר פיילוט בקרבת העיר.
בעיר נמצאים אוניברסיטת צפון קולומביה הבריטית ומכללת קלדוניה החדשה.
את העיר משרת נמל התעופה פרינס ג'ורג', הנמצא במרחק של 7 קילומטרים דרומית למרכז העיר.
פרינקיפיה מתמטיקה (במקור: Principia Mathematica - PM; בעברית: עקרונות המתמטיקה) היא עבודה בת שלושה כרכים על יסודות המתמטיקה, אשר נכתבה על ידי אלפרד נורת' וייטהד וברטראנד ראסל ופורסמה בשנים 1910, 1912 ו-1913. בשנת 1927 היא הופיעה במהדורה שנייה עם הקדמה חשובה, נספח A שהחליף את 9* ונספח C חדש לגמרי.
הפרינקיפיה הייתה ניסיון לתאר אוסף של אקסיומות וכללי היסק בלוגיקה מתמטית אשר מתוכם ניתן להוכיח באופן עקרוני את כל האמיתות המתמטיות.
פרויקט שאפתני זה הוא בעל חשיבות רבה בהיסטוריה של המתמטיקה והפילוסופיה, עקב היותו אחד התוצאים הראשונים במעלה של האמונה כי מפעל מסוג זה הוא בר מימוש.
עם זאת, בשנת 1931 משפטי האי-שלמות של גדל הוכיחו שלמעשה כל ניסיון לא יוכל להגשים את המטרה הנשגבת, שכן לכל אוסף של אקסיומות וכללי היסק שיוצאו כדי לתמצת את המתמטיקה, או שהמערכת תהיה בלתי-עקבית, או שיהיו אמיתות מתמטיות מסוימות שלא יהיה ניתן להסיק מהן.
אחת ההשראות וההנעות הראשיות לפרינקיפיה היא העבודה של גוטלוב פרגה בלוגיקה, אשר ראסל גילה שמאפשרת את היצירה של קבוצה פרדוקסלית (הפרדוקס של ראסל).
פרינקיפיה נועדה להימנע מבעיה זו על ידי שלילת האפשרות ליצירה שרירותית של קבוצות.
דבר זה הושג על ידי החלפת הרעיון של קבוצה כללית עם הרעיון של היררכית קבוצות מטיפוסים שונים, כך שקבוצה מטיפוס מסוים יכולה להכיל רק קבוצות מטיפוסים נמוכים יותר.
מתמטיקה מודרנית נמנעת מפרדוקסים כגון זה בדרכים פחות מגושמות, כמו אקסיומות צרמלו-פרנקל.
אין לבלבל בין ה-Principia Mathematica לבין "The Principles of Mathematics" של ראסל שמשמעות שמו דומה אבל יצא לאור בשנת 1903. בפרינקיפיה מצוין ש:"במקור יעדנו להכליל את העבודה הזו ככרך שני של "the principles"....
אבל ככל שהתקדמנו, הלך והתברר שהנושא גדול בהרבה משניתן היה להניח.
לא רק זאת אלא שמשוואות בסיסיות רבות אשר נותרו מעורפלות ונתונות בספק בעבודה הקודמת, עתה הגענו למה שאנו רואים כפתרונות המשביעים את הדעת".
הפרינקיפיה של ראסל שואבת את שמה מן הפרינקיפיה המפורסמת האחרת, של אייזיק ניוטון.
הוצאת הספרייה המודרנית (Modern Library) דרגה את PM במקום ה-23 ברשימת 100 ספרי העיון של השפה האנגלית במאה העשרים.
הפרינקיפיה מתמטיקה כיסתה רק את תורת הקבוצות, מספרים קרדינליים, מספרים סודרים ומספרים ממשיים.
משפטים מאנליזה ממשית לא נכללו, אבל לקראת סוף הכרך השלישי היה ברור למומחים שבאופן עקרוני ניתן באמצעות התוכן הקיים לפתח חלקים ניכרים מהתחומים שלא כוסו.
היה ברור גם כמה מורכב ומסובך יהיה פיתוח מלא מסוג זה.
כרך רביעי אודות היסודות של הגאומטריה תוכנן לצאת לאור, אך המחברים הודו בתשישות אינטלקטואלית עם השלמתו של הכרך השלישי.
כפי שצוין בביקורת של קורט גדל, שלא כמו תאוריית הפורמליזם, התאוריה ה"לוגית" של הפרינקיפיה חסרה את התחביר המדויק של הפורמליזם.
הערה נוספת היא שכמעט מיד מוצגים פירושים (במובן של תורת המודלים) כמונחים של ערכי אמת עבור ההתנהגות של הסמל"⊢" (טענות נכונות), "~" (לא) ו-"V" (או).
ערכי אמת: הפרינקיפיה מטמיעה את המושגים של "אמת" (truth) ו"שקר" (falsity) במושג של "טענה פרימיטיבית" (primitive proposition).
תאוריה פורמליסטית גולמית (טהורה) לא תספק את המשמעות של הסמלים אשר יוצרים טענות פרימיטיביות - הסמלים עצמם יכולים להיות שרירותיים ובלתי מוכרים לחלוטין.
התאוריה תציין רק איך הסמלים מתנהגים בהתבסס על התחביר של התאוריה.
לאחר מכך, על ידי הקצאה של "ערכים", מודל יכול לספק פירוש של מה הנוסחאות מביעות.
על כן, במערכת הסמלים של Kleene, ה"פירוש" של המשמעות הנפוצה של הסמלים, ואופן השימוש המשתמע ממנה, ניתנת בסוגריים.
אבל, אין זו תאוריה פורמליסטית טהורה.
הבניה של תאוריה רשמית התואמת את התקופה
התאוריות הפורמליסטיות הבאות מוצגות כנגד התאוריה הלוגיסטית של הפרינקיפיה.
מערכת רשמית התואמת את התקופה תבנה בדרך זו:
שימוש בסמלים: זו המערכת ההתחלתית וסמלים נוספים יכולים להופיע רק על ידי הגדרה הנובעת מתוך סמלים התחלתיים אלו.
מחרוזת סמלים: התאוריה תבנה "מחרוזות" של סמלים אלו על ידי שרשור.
חוקי יצירה: התאוריה מפרטת את חוקי התחביר, בדרך כלל כהגדרה רקורסיבית שמתחילה ב"0" ומציינת איך לבנות שרשורים מקובלים או נוסחאות בנויות היטב (well-formed formulas - wffs) כמו חוק ההחלפה.
חוקי טרנספורמציה: האקסיומות שמפרטות את ההתנהגויות של הסמלים ורצפי הסמלים.
כללי היסק, ניתוק, מודוס פוננס (modus ponens): החוק שמאפשר לתאוריה "לנתק" "מסקנה" מתוך הנחות היסוד שהובילו אליה ובכך להיפטר מהן (סמלים מצדו השמאלי של הקו |, או סמלים מעל הקו אם הוא מאוזן).
אם זה לא היה המקרה, אז ההחלפה הייתה מובילה לשרשורים ארוכים יותר ויותר שהיה צריך לגרור הלאה.
לאחר תהליך זה כל שנותר הוא המסקנה, השאר נעלם במהלך התהליך.
תאוריות רבות מתארות את האקסיומות הראשונות שלהן כקלסיות, מודוס פוננס או "חוק הניתוק":A, A ⊃ B │ Bהסמל "|" נכתב בדרך כלל כקו אנכי, כאן "⊃" מציין "גורר" (implies).
הסמלים A ו-B הם "שומרי מקום" (stand-ins) עבור שרשורים.
צורה זו של כתיבה מכונה "סכמת האקסיומה".
ניתן לקרוא את זה בדרך דומה ל "אם-אז", אבל עם שינוי: בהינתן שרשור הסמלים "אם A" ו-"A גורר B" "אז B" (וניתן לשמר רק את B לצורך שימוש עתידי).
אבל לסמלים אין שום "פירוש" (אין טבלת אמת, ערכי אמת או פונקציות אמת) ומודוס פוננס ממשיכה באופן מכני על ידי הדקדוק לבדו.
לתאוריה של הפרינקיפיה יש נקודות דמיון ושוני בהשוואה לתאוריה פורמלית.
קלן (Kleene) מציין ש"הדידקציה (deduction) של מתמטיקה מלוגיקה הוצאה כאקסיומה אינטואטיבית.
האקסיומות נועדו לכך שיאמינו בהן, או שלפחות יקבלו אותן כהיפותזות אפשריות בנוגע לעולם.
אמנם, בשונה מתאוריה פורמליסטית שעורכת מניפולציות על סמלים על פי חוקי תחביר, הפרינקיפיה מציגה את המושג של "ערכי אמת" (כלומר, אמת ושקר כפי שהם באים לידי ביטוי בעולם הממשי) ואת "טענת הנכונות" באופן כמעט מיידי כאלמנטים החמישי והשישי במבנה של התאוריה (PM 1962:4–36):
3. הפונקציות הבסיסיות של הטענות (The fundamental functions of propositions): "פונקציית הסתירה" (Contradictory Function) המסומלת על ידי "~" וה"פונקציה של סכום לוגי או הבדלה" (Logical Sum or Disjunctive Function) המסומל על ידי "∨" שנחשבת לגורר פרמיטיבי ולוגי שמוגדר על ידי:
4. שקילות: שקילות לוגית, לא אריתמטית: "≡" ניתנת כהדגמה לדרך השימוש בסמלים.
כדי לדון בסימול מסוים הפרינקיפיה מגדירה "מטה"-סימול עם "[רווח]...
שקילות לוגית מופיעה שוב כהגדרה:p ≡ q .=.
השימוש התחבירי הזה אינו מפורט באופן מוגדר ומופיע באופן בלתי סדיר (ספוראדי).
עם זאת לסוגריים יש תפקיד חשוב בשרשורים של סמלים, כמו למשל הסימול "(x)" עבור "x∀" הנהוג במתמטיקה המודרנית.
5. ערכי אמת: ערכי האמת של טענה הוא "אמת" אם היא אמיתית ו"שקר" אן היא שקרית (PM 1962:7).
q ' אומר p אמיתי ולכן q אמיתי.
הראשון מביניהם לא מערב בהכרח את האמתיות של p או q, בעוד שהשני מערב את האמתיות של שתיהן (PM 1962:92).
7. הסקה: הגרסה של הפרינקיפיה למודוס פונוס "[If] '⊦.
q ' יתרחש אם יהיה רצון לתעד זאת.
לא ניתן לצמצם את התהליך של הסקה לסמלים.
העדות היחידה שלו היא ההתרחשות של '⊦.
q ' [במילים אחרות, הסמלים בצד שמאל נעלמים או ניתנים למחיקה] (PM 1962:9).
9. הגדרות: הן משתמשות בסימן "=" אם "Df" בסוף הצד הימני.
10. סיכום של טענות קודמות: דיון קצר של הרעיונות הפרמיטיביים: "~ p", "p ∨ q" ו- "⊦" כתחיליות הצמודות לטענות.
11. טענות פרמיטיביות: האקסיומות או ההנחות.
היבט זה שונה בצורה משמעותית במהדורה השנייה.
12. פונקציות של טענות: הרעיון של "טענות" שונה באופן משמעות במהדורה השנייה, כולל ההצגה של טענות "אטומיות" (atomic) המקושרות על ידי סמלים לוגיים מטענות "מולקולריות" (molecular), והשימוש בתחליפים של טענות מולקולריות לטענות אטומיות או מולקולריות ולצירת ביטויים חדשים.
13. הטווח של ערכים והסכום הכולל של השונות.
14. טענות דו משמעיות (Ambiguous) והמשתנה האמיתי: סעיף זה והשניים שאחריו שונו או ננטשו במהדורה השנייה.
במיוחד הדיון בין המושגים שהוגדרו בסעיף 15 ו-16.
סעיף זה הוסר מהמהדורה השנייה.
16. טענות בנוגע למשתנים אמתיים וגלויים.
17. השלכות פורמליות ושקילות פורמלית
20. פונקציות תאוריות שונות של יחסים
22. יחידות הסוגים (Unit classes)
2. טענות יסודיות של פונקציות.
3. טענה: הצגה של המושגים "אמת" ו"שקר".
4. טענה של היגדים פונקציונליים (propositional function)
5. שלילה: "אם p היא טענה כלשהי, הטענה "לא-p" או "p היא שקרית" תהיה מיוצגת על ידי "p~".
6. הפרדה (Disjunction): "אם p ו-q הן טענות כלשהן, הטענה "p או q" כלומר "או ש-p נכונה או ש- q נכונה", כאשר שתי האפשרויות אינן סותרות אחת את השנייה, יסומנו על ידי "p ∨ q"
המהדורה הראשונה (ראה את הדיון על המהדורה השנייה בהמשך) מתחילה עם הגדרת הסימן "⊃"
✸1.1. כל מה שנגרר או מרומז (implied) על ידי טענה אמיתית בסיסית הוא אמת.
✸1.7. אם p היא תענה בסיסית, ~p היא נענה בסיסית.
✸1.71. אם p ו-q הן טענות בסיסיות, p ∨ q i היא טענה בסיסית.
✸1.72. אם φp ו- ψp הן טענות בסיסיות פונקציונלית (elementary propositional functions) functions שמשתמשות בטענות בסיסיות כארגומנטים (arguments), φp ∨ ψp היא טענה בסיסית.
יחד עם ה"הקדמה למהדורה השנייה", נספח A של המהדורה השנייה זונח את כל סעיף ✸9. זה כולל שיש טענות פרימיטיביות ✸9 עד ✸9.15 יחד עם אקסיומות הפריקות (reducibility)
התאוריה המחודשת (revised theory) נהיית קשה יותר עקב ההצגה של קו שֶׁפֶר ("|") לסימול "אי התאמה" (למשל, אם שתי הטענות הבסיסיות p ו-q אמיתיות, ה"קו" שלהן p | q הוא שקרי), התואם ל"לא-וגם" הלוגי (NAND: not-AND).
בתאוריה המחודשת, ההקדמה מציגה את המושג של "טענות אטומיות" (atomic proposition), "נתון" אשר "מקושר לחלק הפילוסופי של הלוגיקה".
אין להן חלקים שהם טענות והם לא מכילים את המושגים "הכל" או "חלק".
לדוגמה: "זה אדום", או "זה מוקדם יותר ממנו".
דברים כאלו יכולים להתקיים כ-ad finitum, למשל גם "מנייה אין סופית" (infinite eunumeration) שלהם להחלפת ה"הכללה" (generality).
הפרינקיפיה "מתקדמת לטענות מולקולריות" המקושרות על ידי קו שפר.
ההקדמה החדשה מגדירה "טענות בסיסיות" כטענות אטומיות ומולקולריות ביחד.
או אז היא מחליפה את כל הטענות הפרמיטיביות ✸1.2 עד ✸1.72 עם טענה פרמיטיבית בודד, המבוססת על המושגים של קו שפר:
"אם p, q, r הן טענות בסיסיות, בהינתן p ו-p|(q|r), אנו יכולים להסיק את r.
ההקדמה החדשה משמרת את המושג של "קיימות" (there exists) אשר עוצבה מחדש כ"אמיתי לפעמים" ו"לכל" אשר שעוצבה מחדש כ"תמיד אמיתי".
נספח A מחזק את המושג של "מטריצה" או "פונקציית ניבוי" (predicative function) (טענה בסיסית, PM 1962:164) ומציגה ארבע טענות פריטיביות חדשות כ ✸8.1–✸8.13.
✸120. אקסיומה של אין סוף
טיפוסים מסתעפים (Ramified types) ואקסיומת הפריקות (reducibility)
חלק זה מתאר את תחשיב הפסוקים ותחשיב הפרדיקטים, ונותן את התכונות הבסיסיות של מחלקות, יחסים וטיפוסים.
חלק II דיון מקדים לתחשיב העוצמות.
חלק זה מקיף תכונות מגוונות של יחסים, במיוחד אלו שנדרשות לאריתמטיקה של עוצמות.
חלק זה מכסה את ההגדרה והתכונות הבסיסיות של עוצמות.
לכל טיפוס יש את אוסף הקרדינלים המיוחסים לו וישנו צורך בניהול חשבונות משמעותי להשוואה בין קרדינלים מסוגים שונים.
הפרינקיפיה הגדירה את החיבור, כפל והעלאה לחזקה של קרדינלים, והשוותה הגדרות שונות של עוצמות סופיות ואינסופיות.
חלק IV מתמטיקה של יחסים.
חלק זה מכסה את נושא הסדרות.
חלק זה בונה את מושג השלמים, שדה המספרים הרציונליים ושדה המספרים הממשיים, ומשפחות וקטורים, שמקושרות למה שמכונה היום טורסורים מעל חבורות אבליות.
פרט לתיקון של טעויות דפוס, רוב הטקסט של הפרינקיפיה לא השתנה בין המהדורה הראשונה והשנייה.
במהדורה השנייה כרכים 2 ו-3 כמעט שלא השתנו, פרט למספור העמודים.
עם זאת, בכרך הראשון היו חמש תוספות חדשות:
הקדמה בת 54 עמודים מאת ראסל, אשר מתארת את השינויים שהם היו עושים לו היה להם יותר זמן ואנרגיה.
השינוי העיקרי שהוא הציע הוא ההסרה של אקסיומת ה-reducibility השנויה במחלוקת, אף על פי שהוא מודע שאין בידו להציע תחליף ראוי עבורה.
נראה גם שהוא תומך יותר ברעיון שעל פונקציה להיקבע על ידי הערכים שלה (כמקובל במתמטיקה המודרנית).
נספח A, ממוספר כ-8*, מכיל 15 עמודים על הסימן | של Sheffer, המייצג את פעולת ה-NAND.
נספח B, ממוספר כ-89*, דן באינדוקציה בלי אקסיומת ה-reducibility
רשימה בת 8 עמודים של הגדרות בסוף, המספקת אינדקס נחוץ ביותר לכ-500 הסימונים שבהם נעשה שימוש.
בשנת 1962 Cambridge University Press פרסמה מהדורה מקוצרת בכריכה רכה, המכילה חלקים מהמהדורה השנייה של כרך 1: ההקדמה החדשה, הטקסט העיקרי עד 56* ונספחים A ו-C.
פרינקיפים הם סוג של חיל רגלים בצבא הרומי בתקופת הרפובליקה.
השימוש בחיילים אלו החל עם המעבר של הצבא הרומי משיטת הפלאנקס לשיטה המניפולרית במהלך המאה ה-4 לפנה"ס.
הפרינקיפים היו אזרחים עשירים יחסית שיכלו להרשות לעצמם נשק ומיגון באיכות טובה.
על פי פוליביוס, הפרינקיפים היו חיילים מבוגרים ואמידים יותר מההאסטאטים אך פחות מהטריאריים.
בהתאם לכך, הם היו מוגנים טוב יותר מרוב החיילים.
הם היו מצוידים בחרב קצרה שנקראה "גלאדיוס", שתי חניתות להטלה, ומגן גדול בצורת מלבן מקומר שנקרא סקוטום.
את קסדותיהם הם נהגו לעטר בנוצות כדי להיראות גבוהים יותר.
כל לגיון כלל 1,200 פרינקיפים, והללו חולקו לעשרה מניפולים.
הפרינקיפים הוצבו במסגרת המבנה המניפולרי אחרי ההאסטאטים ולפני הטריאריים.
בעת הקרב היו הפרינקיפים מטילים את חניתותיהם מעל ראשי ההאסטאטים ולאחר מכן מצטרפים לקרב מאחוריהם.
השימוש בפרינקיפים הופסק בעיקר בשל שינויים בכלכלת רומא, שבעקבותיהם היו כל החיילים מסוגלים לרכוש לעצמם כלי נשק זהים.
ססיל בוסטמנטה קמפבל , הידוע בכינוי פרינס באסטר (Prince Buster), היה זמר, יוצר מוזיקלי ומפיק ג'מייקני הנחשב לאחת הדמויות החשובות ביותר בהיסטוריה של מוזיקת הסקא והרוקסטדי.
התקליטים שהוציא בשנות ה-60 השפיעו ועיצבו על דרכה ואופייה של המוזיקה הג'מייקנית העכשווית ויצרו מורשת של יצירה שאמני רגאיי וסקא מאוחרים יותר שאבו ממנה השראה.
בילדותו עבר לכפר וגדל אצל סבתו ושם נחשף לראשונה למוזיקה נוצרית דתית.
בנעוריו שב לקינגסטון ולאחר שסיים את בית הספר התיכון החל לעבוד בסצנת הסאונד סיסטם ; תחילה אצל קוקסון דוד ולאחר מכן הקים חברת סאונד סיסטם עצמאית משלו שהתחרתה באלו של דוד ושל דיוק ריד .
עקב קשייו להשיג מוזיקה חדשה לסאונד סיסטם שלו, קיבץ סביבו חבורת מוזיקאים והחל להפיק מוזיקה משלו.
במחצית הראשונה של שנות ה-60 הוא יצר והפיק מספר סינגלים ואלבומים שזכו להצלחה.
ב-1964 פגש את המתאגרף, אלוף העולם במשקל כבד באותה עת, מוחמד עלי, ובעקבות פגישה זו התאסלם.
בשנות ה-70 פחתה הצלחתו בעקבות עליית הפופולריות של מוזיקת הרגאיי השורשית.
ייתכן כי דתו האסלאמית הקשתה עליו לפנות לתרבות הדתית של הראסטפארי שרבים מאוהדי הרגאיי התחברו אליה.
עם זאת, הוא הופיע בסרט "The Harder They Come" שיצא למסכים ב-1972, שם הופיע כ-DJ.
לאחר מכן עבר להתגורר במיאמי בארצות הברית וכעבור שנה פרש מעסקי המוזיקה.
תחיית הסקא בבריטניה בסוף שנות ה-70 ותחילת ה-80 לא גרמה לו לשוב להופעות, אך ב-1992 הוא שב להופיע.
ב-2001 קיבל מממשלת ג'מייקה את תואר "מסדר המצוינות" .
בעשור הראשון בשנות האלפיים המשיך פרינס באסטר להופיע בפסטיבלים שונים דוגמת פסטיבל הג'אז במונטרה.
נפטר במיאמי ב-8 בספטמבר 2016, לאחר שסבל מבריאות לקויה ולאחר שעבר סדרת שבצים.
מקור הכינוי באסטר הוא מתקופת נעוריו בעת היותו חלק מחבורת רחוב ונקרא כך על שם שמו האמצעי, בוסטמנטה, שהוענק לו בלידתו על שם ראש ממשלתה הראשון של ג'מייקה, אלכסנדר בוסטמנטה.
הכינוי פרינס (נסיך) ניתן לו בזמן שהתחרה בצעירותו כמתאגרף.
לאחר שהתאסלם ב-1964 שינה את שמו למוחמד יוסף עלי.
גל תחיית הסקא בבריטניה שהחל בסוף שנות ה-70 הושפע במידה רבה מפרינס באסטר וחשף קהל צעיר למוזיקה שלו.
ב-1979 הוציאה להקת מאדנס את תקליטון הבכורה שלה בלייבל 2 Tone Records שהיה המוביל בסוגת הסקא.
השיר בצד א' נקרא "The Prince", כמחווה לפרינס באסטר, וצד ב' היה חידוש של שירו "Madness" שעל שמו נקראה הלהקה.
בתקליטון השני של מאדנס הם חידשו שיר נוסף של פרינס באסטר, "One Step Beyond".
השיר הגיע ל"עשרת הגדולים" במצעד הבריטי.
גם להקת הספשלז חידשה באריך הנגן הראשון שלהם, שיצא בסוף 1979, שיר של פרינס באסטר, "Too Hot" והשתמשו באלמנטים משירים אחרים שלו בשירים אחרים באלבומם.
באלבומם השני, חידשו הספשלז את השיר "Enjoy Yourself" שנכתב ב-1949, הוקלט לראשונה על ידי גאי לומברדו ובוצע מאוחר יותר על ידי פרינס באסטר בסגנון הסקא.
להקת הביט ביצעו ב-1980 שניים משיריו באלבום הבכורה שלהם "I Just Can't Stop It".
פרינסנחראכט (בהולנדית: Prinsengracht; משמעות השם "תעלת הנסיך") היא תעלה ברובע התעלות של אמסטרדם שבאמסטרדם המרכזית, הזורמת במקביל לתעלת קייזרחראכט (Keizersgracht).
התעלה קרויה על שמם של נסיכי אורנז', והיא הרביעית מבין ארבע התעלות של טבעת התעלות (Grachtengordel).
חפירת התעלה החלה ב-1612, והיא עברה הרחבה נוספת ב-1658. על גדות התעלה נמצאים מבנים מונומנטליים רבים, ביניהם בית אנה פרנק.
פרינצרגנטנטורטה (מגרמנית: Prinzregententorte; פרינץ - נסיך, רגן - עוצר, טורטה - עוגה) היא עוגת טורט בווארית המורכבת משש או שבע שכבות של עוגת ספוג שביניהן חמאת שוקולד ומצופה בריבת משמש.
השכבה העליונה של העוגה מצופה בזיגוג שוקולד.
העוגה פופולרית במדינת בוואריה ונמכרת שם במאפיות ובמעדניות בכל השנה.
העוגה נקראת על שם לואיטפולד, הנסיך העוצר של בוואריה משנת 1886. לא ידוע בוודאות מי המציא את העוגה.
לפי הסברות היה זה האופה הראשי של הנסיך, יוהאן רוטנהופר, האופה אנטון זיידל או מאפיית היינריך גאורג ארבשהאואר.
במקור, העוגה הייתה מורכבת משמונה שכבות של עוגת ספוג ושמונה שכבות של מילוי כדי לייצג את שמונה המחוזות של ממלכת בוואריה.
מאחר שמחוז אחד נגרע משטח הממלכה והתאחד עם ריינלנד-פפאלץ (או בשמו הנוסף ריינלנד-פלטינאט) עקב מלחמת העולם השנייה, הוסרו מן העוגה שכבת ספוג אחת ושכבת מילוי שוקולד אחת וכיום היא מורכבת רק משבע שכבות.
פרינס אלברט היא עיר בפרובינציית ססקצ'ואן שבקנדה.
היא נקראת על שמו של אלברט, נסיך סקסה-קובורג-גותה.
אדמונדסטון נמצאת כ-308 ק"מ מבירת הפרוביציה, רג'יינה וכ-2,276 ק"מ מבירת קנדה, אוטווה.
אדמונדסטון נמצאת ליד הכבישים 2, 3, 55 ו-302. בנוסף, שדה התעופה פרינס אלברט נמצא בסמוך לעיר.
פרינס דאיה הוא כדורגלן עבר ליברי ששיחק בעמדת הקשר.
דאיה התחיל את הקריירה שלו בקבוצת ריאל רפובליקנס הגנאית, ממנה עבר לאינביקיבל אילבן הליברית.
בקיץ , דאיה חתם בבאסטיה הצרפתית והצטרף מיידית לקבוצת המילואים של המועדון.
אחרי שנתיים בקבוצת המילואים, הצטרף לקבוצה הבוגרת.
בינואר , דאיה חזר לאפריקה וחתם בקלאב אפריקן מליגת העל התוניסאית, אך כעבור שנה חזר לאירופה חתם בבדחוס מהליגה השלישית בספרד.
לקראת עונת 2004/2005, דאיה חתם במכבי פתח תקווה מליגת העל.
בינואר , חתם בא-סאיליה מליגת העל הקטרית לאחר כשנה וחצי שלא שיחק כדורגל.
ב-23 ביוני 1996, דאיה ערך את הופעת הבכורה שלו בנבחרת ליבריה בניצחון 0–4 נגד .
ב-8 ביוני 1997, דאיה הבקיע את שער הבכורה שלו בנבחרת בהפסד 1–2 ל.
דאיה השתתף עם הנבחרת לקראת גביע אפריקה לאומות 2002.
צ'לסי ניקל המוכרת בשם הבמה פרינסס צ'לסי היא זמרת-יוצרת ומפיקה מוזיקלית ניו זילנדית, הידועה בעיקר בזכות להיטה "The Cigarette Duet" שיצא לאור ביוני 2011 וזכה להצלחה בינלאומית כמה שנים לאחר מכן.
אלבום הבכורה שלה, Lil' Golden Book, יצא לאור בשנת 2011 וזכה להצלחה גם כן.
באלבום נכלל השיר "Too Many People", שזכה להצלחה נאה, בו משתתף ג'ונתן ברי.
פרינסס צ'לסי נולדה באוקלנד, ניו זילנד, והייתה חברה בעבר בלהקת האינדי פופ הברונטיות ולהקת טין-וולף.
צ'לסי חתמה על חוזה הקלטות עם ליל צ'יף רקורדס ונחשבת לחלק מלהקת הקוסביס הידועה בעיקר בזכות הקלטותיה המחודשות לשיריו של פול מקרטני.
בהמשך חייה, הצטרפת ללהקת האנג לוז כנגנית בס.
בניו זילנד הראלד כינו את סגנונה כ"שירה מלאכית ושנונה".
צ'לסי השתתפה בסרט "להקת היום החדשה" של הגרדיאן.
סינגל הבכורה של צ'לסי, "Your Woman", יצא לאור בשנת 2009, אך לא נכלל באף אלבום שלה.
בהמשך, הוציאה את "Monkey Eats Bananas" שזכה להצלחה נאה.
ב-2010 הוציאה את "And I Love Her" בלבד.
בשנת 2011 הוציאה את אלבום הבכורה שלה, Lil' Golden Book, בו נכלל הלהיט "The Cigarette Duet" שזכה להצלחה בינלאומית כאשר צבר למעלה מ-65 מיליון צפיות ביוטיוב, ו-35 מיליון השמעות ברשת הזרמת המדיה ספוטיפיי.
בשנת 2013 הוציאה את השיר "We're so Lost" כסינגל המוביל מתוך אלבומה השני, The Great Cybernetic Depression.
לשיר "Too Many People" שנכלל באלבום, צולם וידאו קליפ שהופץ במהלך 2015. הוא זכה להצלחה נאה כאשר צבר למעלה ממיליון צפיות וזאת, בנוסף לכך שהוא בוים על ידי סיימון וורד.
בשנת 2014 יצא לאור "No Church on Sunday" כסינגל המוביל מתוך האלבום, No Church on Sunday.
בשנת 2016 הוציאה את אלבום האולפן השלישי שלה, Aftertouch.
שנתיים לאחר מכן, הוציאה את אלבומה הרביעי, The Loneliest Girl.
מועדון הכדורגל פרינס אוף ויילס היה מועדון כדורגל ששיחק בליגת העל בגיברלטר.
לזכותו של המועדון 19 אליפויות וגביע אחד, בזמן התקיימותו של המועדון שהוקם ב-1892 והתפרק ב-1953.
הכדורגל טריטוריה הבריטית גיברלטר הקטנה החל למעשה מחיילי הצבא הבריטי ששהו באזור, והחלו לשחק והקימו מועדוני כדורגל.
מועדון כדורגל זה הוקם בשנת 1892 על ידי אזרחים גיברלטרים והיה אחד המועדונים הראשוניים שקמו על ידי אזרחים ולא על ידי החיילים שהביאו איתם את המשחק ממולדתם.
2 מועדונים גיברלטרים הוקמו שנה לאחר מכן ב-1893, "מועדון הכדורגל גיברלטר" (F.C.
Gibraltar) ומועדון הכדורגל ג'ובילי (F.C.
בסוף שנות ה-30 זכתה הקבוצה בעוד צמד אליפויות אך בעשור שלאחר מכן דעכה והצליחה לזכות רק בגביע המקומי בעונת 1948/1949. בעונת 1952/1953 לקחה הקבוצה את תואר האליפות ה-19 והאחרון שלה ובסיום שנה זו התפרקה ונעלמה ממפת הכדורגל הגיברלטרי.
אולם שיא האליפויות שלה החזיק מספר שנים רב עד לשנת 2014, אז לינקולן רד אימפס שברה אותו וזכתה באליפות ה-20 שלה.
פרינס טג'יואזה הוא כדורגלן נמיבי המשחק בעמדת הקשר ההתקפי בקבוצת ליריה פריזרן מליגת העל הקוסוברית בכדורגל ובנבחרת נמיביה.
טג'יואזה גדל במחלקת הנוער של בלו ווטרס, והחל את הקריירה המקצוענית שלו בקבוצה הבוגרת של המועדון במסגרת ליגת העל הנמיבית.
ב-28 במרץ 2021 ערך טג'יואזה את הופעת הבכורה שלו בנבחרת נמיביה, בניצחון 2-1 על נבחרת גינאה במסגרת מוקדמות גביע אפריקה לאומות 2021.
פרינצרגנט לואיטפולד הייתה האונייה החמישית והאחרונה בסדרה של אוניות המערכה מדגם "קייזר" של הצי הקיסרי הגרמני.
השדרית של פרינצרגנט לואיטפולד הונחה באוקטובר 1910 במספנת Germaniawerft בקיל.
היא הושקה ב-17 בפברואר 1912 והוכנסה לשירות בצי ב-19 באוגוסט 1913. האונייה צוידה בעשרה תותחי 30.5 סנטימטרים (12 אינץ') בחמישה צריחים תאומים, ומהירות מרבית של 21.7 קשרים (40.2 קמ"ש).
קייזרין הוקצתה לשייטת אוניות המערכה השלישית של צי הים הפתוח במשך רוב מלחמת העולם הראשונה.
פרינצריגנט לואיטפולד שובצה בשייטת אוניות המערכה השלישית של צי הים הפתוח במשך רוב הקריירה שלה; בדצמבר 1916 היא הועברה לשייטת אוניות המערכה הרביעית.
יחד עם ארבע האוניות האחיות שלה, קייזר, פרידריך דר גרוסה, קייזרין וקניג אלברט, השתתפה בכל פעולות הצי הגדולות של מלחמת העולם הראשונה, כולל קרב יוטלנד ב-31 במאי–1 ביוני 1916. האונייה הייתה מעורבת גם במבצע אלביון, התקפה אמפיבית על האיים שבשליטת רוסיה במפרץ ריגה, באוקטובר 1917.
לאחר תבוסתה של גרמניה במלחמה וחתימת שביתת הנשק בנובמבר 1918, במהלך המשא ומתן לשלום לאחר תום המלחמה ב-1918, היא נכלאה עם ספינות אחרות של צי הים הפתוח בסקפה פלו.
ב-21 ביוני 1919 הורה מפקד הצי הכלוא, קונטר-אדמירל לודוויג פון רויטר, להטביע את הצי כדי להבטיח שהבריטים לא יוכלו לתפוס את הספינות.
פרינצרגנט לואיטפולד נמשתה ביולי 1931 ובשנת 1933 פורקה לגרוטאות.
פרינצרגנט לואיטפולד הייתה באורך כולל של 172.40 מטרים (565 רגל 7 אינץ') וההדחק המקסימלי שלה היה 27,000 טונות (26,570 טונות ארוכות) בתפוסה מלאה.
היא כללה צוות שמנה 41 קצינים ו-1,043 מלחים.
היא הונעה על ידי שלושה סטים של טורבינות פארסונס, שהונעו עם קיטור על ידי 16 דוודי צינורות מים על פחם.
בניסויים, תחנת הכוח הפיקה מהירות מרבית של 21.7 קשרים (40.2 קמ"ש).
האונייה הייתה חמושה בסוללה ראשית של עשרה תותחי SK L/50 בקוטר 30.5 ס"מ בחמישה צריחים תאומים.
הספינה הייתה חמושה גם בארבעה תותחי נ"מ 8.8 ס"מ L/45. בנוסף, החימוש שלה כלל חמישה צינורות טורפדו בקוטר 50 ס"מ (19.7 אינץ'), כולם מותקנים בגוף האונייה; אחד היה בחרטום, וארבעת האחרים היו בצד הרוחב.
מגדל הניווט של פרינצרגנט לואיטפולד היה משוריין בכבדות, עם 400 מ"מ (15.7 אינץ') בצדדים.
כמו בארבע האוניות האחרות בסדרה שלה, פרינצרגנט לואיטפולד נשאה רשתות נגד טורפדו עד לאחר קרב יוטלנד ב-1916.
האונייה הוזמנה תחת שם החוזה ארזאץ אודין כתחליף לספינת הגנת החוף המיושנת אודין.
פרינצרגנט לואיטפולד הונחה במספנת Howaldtswerke בקיל באוקטובר 1910. היא הושקה ב-17 בפברואר 1912 על ידי תרזה, נסיכת בוואריה; לודוויג השלישי, המלך האחרון של בוואריה ובנו של נשוא שם האונייה, לואיטפולד, הנסיך העוצר של בוואריה, נשא נאום.
לאחר סיום עבודת ההשלמה, האונייה הוכנסה לצי ב-19 באוגוסט 1913. פרינצרגנט לואיטפולד צוידה במתקנים למפקד שייטת, והפכה לאוניית הדגל של שייטת אוניות המערכה השלישית עם הקבלה.
מיד לאחר כניסתה לשירות, פרינצרגנט לואיטפולד נטלה חלק בתמרוני הסתיו השנתיים, בעקבות שיוט הצי לנורווגיה.
התרגילים נמשכו מ-31 באוגוסט עד 9 בספטמבר.
תרגילי שייטת ואימוני ספינה בודדים נערכו באוקטובר ובנובמבר.
בתחילת 1914, פרינצרגנט לואיטפולד השתתפה בתרגיל נוסף.
תרגילי צי נוספים באו לאחר מכן באפריל ומאי בים הבלטי ובים הצפוני.
האונייה יצאה לשבוע קיל באותה שנה.
צי הים הפתוח, כולל פרינצרגנט לואיטפולד, ערך מספר סריקות וגיחות לים הצפוני.
הראשונה התרחשה ב-2–3 בנובמבר 1914, אם כי לא נתקלו בכוחות בריטיים.
אדמירל פרידריך פון אינגנול, מפקד צי הים הפתוח, אימץ אסטרטגיה שבה סיירות המערכה של קבוצת הסיור הראשונה בפיקודו של אדמירל פרנץ פון היפר יפשטו על ערי חוף בריטיות כדי לפתות חלקים מהצי הגדול לצאת לעברם, שם הם יושמדו על ידי צי הים הפתוח.
בערב 15 בדצמבר, צי הקרב הגרמני שכלל 12 דרדנוטים - כולל פרינצרגנט לואיטפולד וארבע אחיותיה - ושמונה פרה-דרדנוטים הגיעו לטווח של 10 מיילים ימיים (19 ק"מ) משייטת מבודדת של שש אוניות מערכה בריטיות.
פרינצרגנט לואיטפולד יצאה לים הבלטי לאימון שייטת בין 23 ל-29 בינואר 1915. בזמן התמרונים, אוניית המערכה החדשה יותר קניג הפכה לאוניית הדגל של השייטת השלישית.
ויצה-אדמירל ריינהרד שר, מפקד השייטת השלישית, הוריד את דגלו ב-24 בינואר והעביר אותו לקניג.
ב-24 באפריל, פרינצרגנט לואיטפולד עלתה על שרטון בתעלת הקייזר וילהלם, למרות שהיא שוחררה מבלי לגרום נזק משמעותי.
פול ערך סדרה של גיחות צי ב-1915 שבהן פרינצרגנט לואיטפולד השתתפה; פרינצרגנט לואיטפולד נכחה בגיחות ב-17–18 במאי, 29–30 במאי, 10 באוגוסט, 11–12 בספטמבר, ו-23–24 באוקטובר.
השייטת השלישית השלימה את השנה עם סבב נוסף של אימוני יחידה באזור הבלטי בין 5 ל-20 בדצמבר.
קייזרין נכחה במהלך גיחת הצי שהביאה לקרב יוטלנד שהתרחש ב-31 במאי וב-1 ביוני 1916. הצי הגרמני שוב ביקש למשוך ולבודד חלק מהצי הגדול ולהשמידו לפני שהצי הבריטי העיקרי יוכל להשיב.
במהלך המבצע, הייתה קייזרין האונייה השלישית בפלגה VI של שייטת III והאונייה השביעית במערך, ישירות אחורי קייזרין ולפני פרידריך דר גרוסה.
פלגה VI עמדה רק מאחורי פלגה V, שהורכבה מארבע אוניות המערכה מסדרת קניג.
שייטת אוניות המערכה I, שהורכבה משמונה אוניות המערכה מסדרות הלגולנד ונסאו, עקבה אחרי השייטת ה-III, כשששת הפרה-דרדנוטים הקשישות של שייטת אוניות המערכה השנייה היוו את המשמר העורפי.
חמש סיירות המערכה של היפר עזבו את שפך היאדה בשעה 02:00 ב-31 במאי; שר, עם צי הים הפתוח, יצא לים אחרי שעה וחצי.
פרינצרגנט לואיטפולד התמודדה עם המטרה הקרובה ביותר שהתותחנים שלה יכלו להבחין בה, אחת מסיירות המערכה מסדרת לאיון, בטווח של כ-22,300 יארד (20,400 מטר), אם כי היריות שלה לא פגעו.
האוניות של ביטי הגבירו את המהירות ובשעה 17:51 סטו כדי להגדיל עוד יותר את המרחק מאוניות המערכה של שייטת III.
בשעה 18:08, פרינצרגנט לואיטפולד העבירה את האש שלה אל אוניית המערכה מלאיה בטווח של 19,100 יארד (17,500 מטר), אם כי ללא הצלחה.
בשעה 18:38, מלאיה נעלמה באובך ופרינצרגנט לואיטפולד נאלצה להפסיק את האש.
המשחתות הבריטיות נסטור ונומאד, שהושבתו מוקדם יותר במהלך הקרב, ניצבו ישירות בנתיב של צי הים הפתוח המתקדם.
פרינצרגנט לואיטפולד ושלוש האוניות האחיות שלה פתחו באש על נומאד עם הסוללות המשניות שלהן, בעוד נסטור הושמדה בינתיים על ידי אוניות המערכה של שייטת I.
בסביבות השעה 19:00 הגיע מערך הקרב הגרמני למגע עם שייטת הסיירות הקלות השנייה; פרינצרגנט לואיטפולד ירתה בשעה 19:03 שני מטחים מהסוללה הראשית לעבר סיירת לא מזוהה עם ארבע ארובות, אך לא השיגה שום פגיעה.
מעט לאחר השעה 19:00, פגז של סיירת המערכה הבריטית אינווינסיבל השביתה את הסיירת הגרמנית ויסבאדן; קונטר-אדמירל פאול בהנקה על קניג ניסה לתמרן את השייטת השלישית כדי לחפות על הסיירת המוכה.
במקביל, שייטות הסיירות הקלות הבריטיות השלישית והרביעית החלו במתקפת טורפדו על המערך הגרמני; תוך כדי התקדמות לטווח הטורפדו, הם הפגיזו את ויסבאדן עם אש מהתותחים העיקריים שלהם.
שמונה אוניות המערכה של השייטת ה-III ירו על הסיירות הבריטיות, אך אפילו האש שספגו מהתותחים העיקריים של אוניות המערכה לא הצליחה להרחיק את הסיירות הבריטיות.
בין השעות 19:14 ל-19:17, מספר אוניות מערכה וסיירות מערכה גרמניות פתחו באש על דיפנס וווריור.
במקום להצטרף לאש על הסיירות הקרובות הרבה יותר, פרינצרגנט לואיטפולד ירתה על אוניות המערכה המובילות של הקו הבריטי, וירתה בסך הכל 21 מטחים.
התותחנים דיווחו על טווחים של , אם כי זו הייתה הערכת יתר שגרמה למטחי האונייה ליפול מעבר ליעד המיועד להם.
עד השעה 20:00 ציווה שר על המערך הגרמני להשלים פנייה של 180 מעלות מזרחה כדי לנתק מגע מהצי הבריטי.
התמרון, שנערך באש כבדה, גרם לחוסר ארגון בצי הגרמני.
קייזרין התקרבה מדי לפרינצרגנט לואיטפולד ונאלצה לצאת מחוץ למערך ימינה כדי למנוע התנגשות.
פרינצרגנט לואיטפולד עברה לצד קייזרין במהירות גבוהה.
כתוצאה מכך, קייזרין נאלצה להישאר מחוץ מקו ולא יכלה לחזור לעמדתה.
הפנייה הפכה את סדר הקו הגרמני; פרינצרגנט לואיטפולד הייתה כעת האונייה השמינית מחלקו האחורי של הקו הגרמני.
פרינצרגנט לואיטפולד הייתה האונייה העשירית, במרכז מערך 24 הספינות.
לאחר סדרה של קרבות לילה בין אוניות המערכה המובילות ומשחתות בריטיות, צי הים הפתוח עבר דרך הכוחות הקלים הבריטיים והגיע לשונית הורנס בשעה 04:00 ב-1 ביוני.
הצי הגרמני הגיע לווילהלמסהאפן כמה שעות לאחר מכן; אוניות המערכה של שייטת I תפסו עמדות הגנה בשטח המעגן החיצוני קייזר, קייזרין, פרינצרגנט לואיטפולד וקרונפרינץ עמדו בהיכון ממש מחוץ לכניסה לווילהלמסהאפן.
שאר אוניות המערכה וסיירות המערכה נכנסו לווילהלמסהאפן, שם אלו שעדיין היו במצב לחימה חידשו את מלאי הפחם והתחמושת שלהם.
במהלך הקרב, פרינצרגנט לואיטפולד ירתה 169 פגזי 30.5 ס"מ ו-106 פגזי 15 ס"מ.
היא והצוות שלה יצאו מהקרב ללא פגע.
בתחילת אוגוסט, פרינצרגנט לואיטפולד ושאר יחידות השייטת השלישית ערכו אימוני שייטת באזור הבלטי.
ב-18 באוגוסט, ניסה אדמירל שר לחזור על המבצע מ-31 במאי; שתי סיירות המערכה הגרמניות המועילות - מולטקה ופון דר טאן - הנתמכות בשלוש דרדנוטים, היו אמורים להפגיז את עיירת החוף סנדרלנד בניסיון למשוך ולהשמיד את סיירות המערכה של ביטי.
שאר הצי, כולל פרינצרגנט לואיטפולד, היו אמורים להפליג מאחוריהם ולספק חיפוי.
במהלך הגיחה האונייה נשאה את מפקד הצוללות.
מבצע צי נוסף התרחש ב-18–20 באוקטובר, אם כי הוא הסתיים מבלי להיתקל ביחידות בריטיות.
שבועיים לאחר מכן, ב-4 בנובמבר, פרינצרגנט לואיטפולד השתתפה במשלחת לחוף המערבי של דנמרק כדי לסייע לשתי צוללות U-20 ו- U-30 - שנתקעו שם.
ב-1 בדצמבר אורגנו מחדש שייטות צי הים הפתוח; פרינצרגנט לואיטפולד ואחיותיה הועברו לשייטת אוניות המערכה החדשה שהוקמה, בעוד אוניות המערכה מסדרת קניג נותרו בשייטת השלישית יחד עם באיירן.
פרינצרגנט לואיטפולד הפכה לאוניית הדגל של השייטת החדשה.
ב-20 בינואר 1917, האונייה פגעה בחבל פלדה שהסתבך במדחף הימני של האונייה במהלך הפלגה בנתיבי וילהלמסהאפן.
במרץ, פרידריך דר גרוסה הוחלפה כאוניית הדגל של הצי על ידי אוניית המערכה החדשה שהצטרפה לצי, באדן.
פרידריך דר גרוסה בתורה החליפה את פרינצרגנט לואיטפולד כאוניית הדגל של השייטת הרביעית.
ירידה מתמדת במורל ואי שביעות רצון מהמנות עוררו שורה של מרידות קטנות בצי.
ב-6 ביוני וב-19 ביולי מחו מסיקים על האיכות הנמוכה של המזון שניתן להם, וב-2 באוגוסט, כ-800 מלחים פתחו בשביתת רעב.
קציני האונייה התרצו והסכימו להקים מועצה שנתנה למלחים קול בבחירת המנות והכנתם.
אחד ממנהיגי ההפגנות, לעומת זאת, נעצר והוצא להורג ב-5 בספטמבר.
המבצע החל בבוקר 12 באוקטובר, כאשר מולטקה ואוניות השייטת השלישית ירו בעמדות רוסיות במפרץ טגה בזמן שפרינצרגנט לואיטפולד ושאר השייטת הרביעית הפגיזו סוללות תותחים רוסיות בחצי האי סורבה באסל.
על פרינצרגנט לואיטפולד, יחד עם קייזר וקייזרין, הוטל להשתיק את התותחים הרוסים בהונדסורט שעל אסל, שהפגיזו את מולטקה.
האוניות פתחו באש בשעה 05:44, ובשעה 07:45 הופסק הירי הרוסי וכוחות גרמנים נעו לחוף.
יומיים לאחר מכן, סושון עזב את מפרץ טגה עם קייזרין, פרידריך דר גרוסה ופרינצרגנט לואיטפולד לתמוך בכוחות הקרקע הגרמניים המתקדמים בחצי האי סוורבה.
ב-24 באוקטובר, פרינצרגנט לואיטפולד נותקה מכוח המשימה וחזרה לקיל.
לאחר הגעתה לקיל, פרינצרגנט לואיטפולד נכנסה למבדוק היבש לצורך תחזוקה תקופתית, ממנו יצאה ב-21 בדצמבר.
לאחר מכן היא המשיכה לווילהלמסהאפן, שם חזרה לתפקידי השמירה במפרץ.
ב-17 במרץ 1918, האונייה הפליגה לאזור הבלטי לצורך אימונים, ולמחרת סיירת המערכה דרפלינגר נגחה אותה מחוץ לקיל.
אולם התאונה לא גרמה לנזק חמור.
האונייה השתתפה בגיחה חסרת התוצאות לנורווגיה ב-23–25 באפריל 1918, שנועדה ליירט שיירה מוגנת בכבדות בין בריטניה לנורווגיה; מודיעין גרמני פגום מנע מהגרמנים ללכוד את השיירה.
לאחר שחזרה לנמל, היא חידשה את תפקידי השמירה במפרץ הגרמני.
שייטת IV ביצעה אימון נוסף באזור הבלטי בין 18 ביוני ל-13 באוגוסט.
סבב אחרון של תרגילים התקיים ב-22–28 באוקטובר.
פרינצרגנט לואיטפולד הייתה אמורה לקחת חלק בפעולה אחרונה של הצי ימים לפני שביתת הנשק, מבצע שבו עיקר צי הים הפתוח היה אמור להגיח מבסיסו בווילהלמסהאפן כדי להכניס לקרב את הצי הגדול הבריטי.
על מנת לשמור על עמדת מיקוח טובה יותר לגרמניה, התכוונו האדמירלים היפר ושר להסב נזק רב ככל האפשר לצי הבריטי, לא משנה מה תהיה העלות עבור הצי.
כתוצאה מכך, ב-29 באוקטובר 1918, ניתנה ההוראה לצאת מווילהלמסהאפן כדי לגבש את הצי בשפך היאדה, בכוונה לצאת למחרת בבוקר.
התסיסה התפשטה לאוניות מערכה אחרות, מה שאילץ את היפר ושר לבטל את המבצע.
לאחר כניעתה של גרמניה בנובמבר 1918, רוב ספינות הצי שלה נכלאו בבסיס הצי הבריטי בסקפה פלו בפיקודו של קונטר-אדמירל לודוויג פון רויטר.
לאחר שהספינות נכלאו, התותחים שלהן הושבתו באמצעות הסרת מכנסי התותחים שלהן והצוות של פרינצרגנט לואיטפולד צומצם ל-200 קצינים ומלחים.
הצי נשאר בשבי במהלך המשא ומתן שהוליד בסופו של דבר את הסכם ורסאי.
עותק של הטיימס הודיע לרויטר כי שביתת הנשק אמורה להסתיים בצהריים ב-21 ביוני 1919, המועד שבו הייתה אמורה גרמניה לחתום על הסכם השלום.
מבלי שידע שהמועד הוארך עד 23 ביוני, הורה רויטר להטביע את הספינות.
בבוקר 21 ביוני עזב הצי הבריטי את סקפה פלו כדי לבצע תרגילי אימון, ובשעה 11:20 רויטר העביר את הפקודה לספינותיו.
פרינצרגנט לואיטפולד טבעה בשעה 13:30; היא נמשתה ב-9 ביולי 1931 ונגרטה בשנת 1933 ברוזית'.
פרינסקורב (בשוודית: Prinskorv), שמתורגם ישירות ל"נקניקיית נסיך", היא נקניקייה שוודית קטנה שנמכרת לרוב בקישורים (שרשרת).
מנה זו, שנוצרה בשנת 1805 על ידי הקצב הוינאי גיאורג לאנר, מטוגנת בדרך כלל במחבת ומוגשת עם מנה נדיבה של חרדל.
הביקוש גובר ומגיע לשיא בעונת חג המולד.
באותו זמן, לחנויות יש בדרך כלל רזרבות, כדי לענות על צורכי הביקוש של הלקוחות שלהן.
המיני נקניקיות הללו עשויות באופן מסורתי מבשר חזיר מתובל ועגל ממולאים במעיים של כבשים, הנקניקיות ידועות בנתחים שלהן דמויי הכתר.
הן סוג קצר של נקניקיות וינה.
הפרינסקורב היא מרכיב פופולרי ב-julbord (ארוחת חג מולד) ובסמרגוסבורד של חג המולד השוודי, יחד עם בשר חזיר, פטה כבד, תפוחי אדמה, פודינג אורז, סלק כבוש, סלט הרינג, גבינות שונות, לחם וממתקים שונים.
לפי רשת המזון השוודית Hemköp, הפרינסקורב הוא גם חביב אמצע הקיץ באזור הדרום של שוודיה.
בשעות הנאות של אחר הצהריים הן מוגשות במהלך מסיבת אמצע הקיץ לאחר, הן מוגשות בדרך כלל עם מאכל בשם הפיתוי של יאנסון, קציצות, הרינג כבוש, קרקרים וסלטים.
סטפן זדראבקוביץ' (בסרבית: Стефан Здравковић; נולד ב-29 בספטמבר 1993), הידוע בשם הבמה שלו פרינץ אוֹד וְרַאניֶה (בסרבית: Принц од Врање, מילולית: "נסיך וראניה") או פרינץ, הוא זמר סרבי.
הוא ייצג את סרביה באירוויזיון 2025 שהתקיים בבזל שבשווייץ עם השיר "Mila".
זדרבקוביץ' נולד בעיר וראניה, ומאז 2002 מתגורר בבלגרד.
הוא היה אלוף סרביה בקראטה, והתחרה גם כחבר בנבחרת הלאומית.
בגיל 15, במהלך לימודיו בתיכון, החל לעסוק במוזיקה והקים יחד עם חבריו את הלהקה שסטה ז'יצה.
זדרבקוביץ' הוא פילולוג בהכשרתו, בוגר החוג לשפות, ספרות ותרבות סקנדינביות בהתמחות בשפה הנורווגית בפקולטה לפילולוגיה של אוניברסיטת בלגרד.
זדרבקוביץ' הוא זמר, גיטריסט ומתופף.
מאז 2016 הוא היה הסולן של להקת סיסיפוס.
בשנת 2020 לוהק לתפקיד הראשי באופרת הרוק "ישו כוכב עליון" מאת אנדרו לויד ובר וטים רייס, בהפקת המרכז התרבותי של עיר הסטודנטים בבלגרד.
לאורך הקריירה שלו השתתף בפסטיבלים רבים, בהם "סלביאנסקי באזאר" בבלארוס.
הוא זכה בתחרות הבינלאומית למוזיקה "ריבר נוטס" בבולגריה, וכן באחד הפסטיבלים המוזיקליים הגדולים במלטה.
בנוסף, הופיע באירועים בקזחסטן, ליטא, איטליה וספרד.
ב-14 בינואר 2022 הוכרז כי זדרבקוביץ', תחת שם הבמה פרינץ, נמנה עם 36 המשתתפים בתחרות Pesma za Evroviziju '22, הקדם הסרבי לאירוויזיון.
עם זאת, ב-19 בינואר הודיע על פרישתו מהתחרות בשל מחלוקות עם כותב השיר "Ljubi svog čoveka".
השיר בוצע לבסוף על ידי הזמרת טיאנה דאפצ'ביץ', אשר ייצגה את באירוויזיון 2014, תחת גרסה ערוכה בשם "Ljubi, ljubi doveka".
בשנת 2023 שב פרינץ להשתתף בתחרות Pesma za Evroviziju '23 עם השיר "Cvet sa istoka", שנכתב על ידי דושאן באצ'יץ' והופק על ידי דיאן ניקוליץ'.
תוצאות ההצבעה שפורסמו הראו כי הוא זכה במספר הקולות הגבוה ביותר מהקהל הן בחצי הגמר הראשון והן בגמר, אך לאחר שקלול קולות השופטים הגיע למקום השני, מיד אחרי לוק בלאק עם השיר "Samo mi se spava".
בדצמבר 2024 הוכרז כי Princ יתחרה בתחרות Pesma za Evroviziju '25 עם השיר "Mila".
אירוע הגמר נערך ב-28 בפברואר 2025. בסופו, דורג פרינץ במקום הראשון עם 18 נקודות.
באירוויזיון השתתף בחצי הגמר השני שהתקיים ב-15 במאי ולא הצליח להעפיל לשלב הגמר.
פרינס אווסו הוא כדורגלן גנאי המשחק בעמדת הקשר ההתקפי בקבוצת מדימה מליגת העל הגאנאית ובנבחרת גאנה.
אווסו החל את הקריירה המקצוענית שלו בקבוצת אוקוואוו יונייטד מליגת המשנה הגאנאית.
ב-27 ביולי 2024 חתם במדימה מליגת העל הגאנאית.
ב-8 באוקטובר 2025 ערך אווסו את הופעת הבכורה שלו בנבחרת גאנה, בניצחון 5-0 על נבחרת הרפובליקה המרכז-אפריקאית במסגרת מוקדמות מונדיאל 2026.
פריס ויטני הילטון היא אשת עסקים, דוגמנות, שחקנית, זמרת, ידוענית ריאליטי ואשת חברה אמריקאית, בת למשפחת הילטון, בעלי רשת בתי המלון העולמית הילטון.
הילטון נולדה בניו יורק ב-1981, בתם של ענק הנדל"ן ריצ'רד הילטון והשחקנית קאת'י ריצ'רדס הילטון.
הילטון היא ממוצא נורווגי, גרמני, איטלקי, אנגלי, אירי וסקוטי.
היא הבכורה מבין ארבעת ילדיהם.
שאר הילדים הם: מעצבת האופנה ניקי הילטון, בארון הילטון וקונראד הילטון.
לאחר לימודיה התיכוניים החליטה לפרוש מלימודי הקולג' ופתחה בקריירת דוגמנות.
פריס ואחותה ניקי נודעות בחיי "חוג הסילון" שהן מנהלות, אף על פי שפריס נחשבת לזו שביקשה יותר את אור הזרקורים.
היא גם כיכבה רבות בצהובונים.
הילטון וחברתה ניקול ריצ'י (בתו של הזמר ליונל ריצ'י) כיכבו בסדרת המציאות של רשת FOX שנקראת "החיים הפשוטים".
בסדרה הן התגוררו יחד עם משפחה בחווה בעיירה אלטוס שבארקנסו.
הסדרה הציגה את הילטון וריצ'י כאשר הן מנסות לבצע מטלות יומיומיות של החווה בהצלחה מוטלת בספק.
הסדרה זכתה לפופולריות לא מבוטלת ושודרה במדינות רבות, לרבות ישראל.
סמוך לתחילת שידורי הסדרה פורסמה קלטת וידאו של הילטון מקיימת יחסי מין עם חברה לשעבר, ריק סלומון, שהפיץ את הקלטת באינטרנט תחת השם "לילה אחד בפריס".
הקלטת אף הופקה כסרט DVD.
בעקבות פרסום הקלטת, תבעה הילטון את סלומון.
התביעה הסתיימה בפשרה שבה זכתה הילטון בפיצויים בסך של 50% מתוך רווחים שצבר סלומון (יותר מ-50 מיליון דולר) ובנוסף כ-400 אלף דולר.
בשנת 2001, היא הופיעה הופעת אורח בסרט "זולנדר" בכיכובו של בן סטילר.
תמונותיה הופיעו במגזינים GQ, ואניטי פייר ועוד.
נוסף לקריירת המשחק והדוגמנות, עסקה גם בעיצוב ארנקים וצעצועים.
למרות הצלחתה, ניסיונה להקים סוכנות דוגמנות וקו מוצרי איפור נכשל.
המבקרים קטלו את ספרה וקבעו שהוא חובבני ודל.
בשנת 2002, שיחקה בתפקיד ראשי בסרט האימה "תשע נשמות".
בשנת 2003 שיחקה בתפקיד קטן בסרט הפשע "וונדרלנד".
בשנת 2004 שיחקה את דמותה של אמבר בדרמה הרומנטית "המהפך של הלן" של הבמאי גארי מרשל והופיעה בקליפ של אמינם לשיר "Just lose it".
בשנת 2005 השתתפה הילטון בסרט האימה "בית השעווה".
ב-2005 הודיעה על שיתוף פעולה עם ענקית הקוסמטיקה "פרלוקס" ביצירת בושם על שמה.
בתמורה קיבלה הילטון סכום שלא נודע אבל הוערך במיליוני דולרים וחבילת מניות בשווי מיליונים.
בשנת 2006 השתתפה בסרט "להיות פאריס הילטון", העוסק בחייה בקולג' ובין השאר בחיי המין שלה באותה תקופה, ובסרט "ישבנים למעלה" בתפקיד ליזה מנציני ובקומדיית נעורים "מלכת הקולג'".
בשנת 2008 שיחקה בסרט "מגניבות בע"מ" את הדמות הראשית לצד ג'ואל מור.
בשנה זו שיחקה גם בתפקיד משני בסרט "ריפו!
האופרה התורשתית", כזמרת אופרה כושלת המכורה לניתוחים.
ב-14 ביוני 2013 יצא לאור הסרט בלינג רינג המבוסס על אירועים אמיתיים בהם נשדד ביתה של הילטון.
היא השתתפה בתפקיד אורח בסרט.
ב-2019, השתתפה כשופטת אורחת בתוכנית המציאות "הטופ מודל הבאה של גרמניה" והתארחה בשני פרקים בתוכנית "משפחת קרדשיאן".
בשנת 2021, הוציאה הילטון סדרה בת 6 פרקים בשם "לבשל עם פריס" על ידי נטפליקס.
בכל פרק בסדרה הילטון מארחת שותפה לבישול שעוזרת לה לנסות לבשל מאכלים חדשים.
ב-5 ביוני 2006, יצא לאור הסינגל הראשון של הילטון שנקרא: "Stars Are Blind"
ב-22 באוגוסט, יצא לאור אלבום הבכורה של הילטון שנקרא על שמה: "Paris".
האלבום הגיע למקום 6 במצעד בילבורד הוט 200.
ב-28 באוגוסט, יצא לאור הסינגל השני שנקרא: "Nothing in This World".
ב-8 באוקטובר 2013, יצא לאור הסינגל: "Good Time", בשיתוף ליל ויין.
בדצמבר 2024, הקונגרס האמריקאי העביר חוק בשם "Stop Institutional Child Abuse Act" שנועד להילחם בהתעללות בקטינים במוסדות גמילה ובמתקני טיפול לנוער.
החוק עבר בבית הנבחרים בהצבעה של 373 בעד ו-33 נגד, ועבר לשולחנו של הנשיא ג'ו ביידן לחתימה.
החוק זכה לתמיכה משמעותית מהילטון, שפעלה רבות למען חקיקתו ואף ביצעה פעולות שדלנות בקפיטול היל מספר פעמים.
החוק יוצר קבוצת עבודה פדרלית בין-סוכנויות שתעסוק בקביעת נהלים מיטביים לטיפול, בטיחות ורווחת הנוער במוסדות הטיפול.
על פי מגזין פורבס הונו של אביה ריצ'רד הילטון מוערך בכ-850 מיליון דולר, הון שצבר בזכות עצמו מחברת הנדל"ן שבבעלותו הממוקמת בבוורלי הילס, ללא עזרה מאביו המיליארדר ששולט ברשת הילטון העולמית.
בשנת 2000, יצאה עם השחקן אדוארד פרלונג.
ב-2004, יצאה עם זמר ה"בקסטריט בויז", ניק קרטר.
נטען שסימני חבלות שנראו על גופה היו תוצאה של אלימות מצידו, אך היא לא אישרה או הכחישה את ההאשמות.
מאוחר יותר טענה כי "סימני החבלות" נגרמו בעת צילומים למגזין.
במאי 2007 גזר עליה בית משפט בארצות הברית 45 ימי מאסר על נהיגה בשכרות.
אך מאסרה קוצר ל-23 יום.
לאחר סיום תקופת מאסרה, ב-27 ביוני 2007, הופיעה בתוכניתו של לארי קינג והביעה חרטה על זלזולה בחוק.
כמו כן טענה, כי החוויה גרמה לה לשינוי נפשי עמוק וסיפרה על רצונה להקדיש את זמנה לתרומות למען האנושות.
על פי דיווחים ממקורות שונים הילטון קיבלה מקדמה של כמיליון דולר עבור כתיבת יומן תיעודי בזמן המעצר וסכום גבוה יותר מ-CNN תמורת הראיון הבלעדי.
ב-4 בינואר 2018 פורסם כי הילטון התארסה לשחקן כריס זילקה בעיירת הסקי אספן (קולורדו, ארצות הברית), אולם בנובמבר באותה שנה דווח כי השניים נפרדו.
בדצמבר 2019, הילטון התחילה מערכת יחסים עם איש העסקים קרטר רום.
לאחר שהתארסו ב-13 בפברואר 2021, הילטון וראום נישאו בלוס אנג'לס ב-11 בנובמבר.
בינואר 2023, הילטון ובעלה הודיעו על הולדת בנם פניקס בארון, שנולד באמצעות פונדקאות.
בנובמבר של אותה שנה הזוג הפתיע שוב והודיע על לידת ביתם לונדון שנולדה גם היא באמצעות אם פונדקאית.
פריסל (FreeCell) הוא משחק קלפים לשחקן יחיד (סוליטר).
מטרת משחק הפריסל היא לסדר את כל הקלפים שבחפיסה בסדר עולה החל מקלף ה "אס" A עד לקלף ה"מלך" K.
המשחק מזכיר בעקרונותיו את המשחק קלונדייק (שנכלל במערכת ההפעלה חלונות תחת השם "סוליטייר") אך נבדל ממנו בכך שאין למזל השפעה על תוצאת המשחק מעבר לחלוקת הקלפים הראשונית.
עם זאת, לא כל המשחקים פתירים, ורמת הקושי משתנה ממשחק למשחק.
המשחק פופולרי מאוד בזכות הכללתו במערכת ההפעלה חלונות [בגרסה 7.0].
יש לערבב חבילה בת 52 קלפים (ללא ג'וקרים) ולחלק את הקלפים לשמונה עמודות כך שכל הקלפים גלויים, אך רק הקלף התחתון בכל עמודה חשוף לחלוטין (חופשי).
ארבע מן העמודות יכילו 7 קלפים ואילו ארבע נוספות רק 6.
פרט לשמונה העמודות ישנם ארבעה תאים ריקים וארבעה תאי יסוד שכל אחד מהם מתאים לאחת מארבע סדרות הקלפים.
מטרת המשחק היא להעביר את כל הקלפים לתאי היסוד תוך שימוש בתאים הריקים.
ניתן להניע רק קלפים חופשיים, על פי הכללים הבאים:
אם קיים תא ריק, ניתן להעביר אליו קלף.
הקלף ממלא את התא ונותר גלוי.
ניתן להעביר קלף לתא היסוד המתאים לסדרת הקלף שלו אם הקלף הנוכחי בתא היסוד הוא הקלף הקודם אליו בחבילה.
הקלף הנמוך ביותר בחבילה הוא האס, וניתן להעביר אותו לתא יסוד ריק.
ניתן להעביר קלף לאחת מהעמודות אם הוא שונה בצבעו מצבע הקלף החופשי בעמודה זו, ובמספרו הוא הקלף הקודם לו.
את הקלף מניחים על הקלף החופשי כך שהוא נותר גלוי, והקלף שהונח הופך להיות הקלף החופשי של אותה עמודה.
אם אחת העמודות התרוקנה, ניתן להעביר אליה כל קלף חופשי.
לא ניתן להוציא קלף מערימת היסוד אם כבר הונח בה.
המשחק מסתיים בניצחון אם כל הקלפים הונחו על ערימת היסוד.
קיימת האפשרות שהשחקן "ייתקע" במשחק ויגיע למצב שממנו אין סיכוי לנצח.
מקורו של משחק הפריסל במשחק בשם Eight Off שבו ישנם שמונה תאים חופשיים שארבעה מהם מכילים קלפים בתחילת המשחק, והקלפים מסודרים בעמודות על פי סדרתם, ולא על פי צבעים מתחלפים, ועמודה ריקה ניתן למלא רק עם מלך.
ביוני 1968 תיאר מרטין גרדנר בטורו בעיתון Scientific American וריאציה על Eight Off שבה היו רק ארבעה תאים פנויים, ארבעת הקלפים שב-Eight Off חולקו לתאים הושמו במקום זאת על העמודות, וניתן להעביר לעמודה ריקה כל קלף ולא רק מלך.